
Comandă 


Goţii între realitatea şi ficţiune istorică. 


3.1 Există istorici, atit în apusul Europei cît si la noi care cred şi afirmă că 
Iordanes, get prin naştere, după cum arată el însuşi, i-ar fi confundat pe 
aşa-zişii goți cu geții, că aşa-zişii goți ar fi o realitate istorică şi le-au şi 
stabilit o origine aşa-zis germanică. 


3.2 Am lecturat de cel puţin patru ori, cu "creionul" în mână şi cu note 
Istoria Geţilor scrisă de Iordanes la 551 e.n., dar şi numeroase alte surse 
istorice, şi n-am găsit temeiurile afirmațiilor de mai sus. 


3.3 Iordanes nu putea confunda pe nimeni şi nimic, căci opera lui este un 
rezumat al celor 12 cărţi ale senatorului şi istoricului roman Flavius 
Magnus Aurelianus Cassiodorus (c. 485-578), născut, deci după 
căderea Romei sub Odoacru. Ajuns la maturitate demnitar la curtea lui 
Theodoric cel Mare, foarte probabil la cererea acestuia, Cassiodor scrie 
o istorie a geților, intitulată De origine actusque Getarum (v. la 
Mommsen, Iordanes $1) astăzi de negăsit. 


Deci dacă ar putea fi vorba de o confuzie, aceasta nu ar putea aparţine 
decit lui Theodoric cel Mare (!) sau lui Cassiodor, în nici un caz lui 
Iordanes care face un simplu rezumat al unei opere mult mai ample. 


3.4 Oricum este o îndrăzneală nemaipomenită să corectezi (pe ce bază?) 
un text scris cu 14 secole în urmă aşa cum au făcut mulţi zişi istorici 
occidentali şi, după ei, Popa Lisseanu care traduce getarum cu goților 
ş.a. În ştiinţă asta se numeşte fals. La Popa Lisseanu, astfel de falsuri 
abundă (v. nota asupra ediţiei) 


Din nefericire, în istorie, legendele fac carieră mai mare ca faptele reale 
(Mommsen). 


Acest fals comis, fie din neştiinţă sau comoditate, fie intenţionat, nu 
interesează, se prelungeşte prin şcoală şi mass-media, şi ajunge să se 
umfle ca un balon, pe post de realitate istorică. 


3,5.Pentru a lămuri lucrurile trebuie să pornim cu începutul: probabil în 
anul 108 e.n., Caius Plinius Cecilius Secundus, cunoscut şi sub numele 
de Pliniu cel Tînăr, publică a VIII-a carte de scrisori, în care figurează şi 
scrisoarea 4, către Caninius: 


C. Plinius către iubitul său Caninius (Un poem despre războaiele cu dacii) 


Foarte bine faci că te pregăteşti să scrii despre războiul cu dacii. Căci 
unde mai găseşti un subiect atit de actual, atit de bogat, atit de vast, în 
sfirşit atit de plin de poezie şi, cu toate că faptele sint adevărate, atit de 
fabulos? Vei vorbi despre schimbarea albiei unor fluvii, despre tabere 
cocoțate pe munţi prăpăstioşi, despre un rege care, izgonit din 
domnie, alungat chiar din viaţă, nu-şi pierde deloc nădejdea; şi pe 
deasupra, despre sărbătorirea a două triumfuri, unul pentru prima oară 
asupra unui popor pînă atunci neînfrint, celălalat - pentru ultima oară. O 
singură, dar extremă dificultate, şi anume că este o teribilă cutezanţă să 
te măsori cu aceste fapte în poezie, chiar pentru talentul tău, care poate 
atinge totuşi sublimul şi poate să se ridice pînă la înălţimea celor mai 
măreţe opere. O dificultate mai este şi aceea că numele proprii barbare şi 
sălbatice, în primul rînd chiar acela al regelui, nu sînt potrivite cu versurile 
greceşti (Traducere: Liana Manolache, în volumul Opere complete, Ed. 
Univers, 1977) (subl. ns.). 


Noi nu am găsit încă, în cultura română, citată şi comentată acestă 
scrisoare, deşi conţinutul ei ni se pare deosebit de important pentru 


relaţiile de după Traian dintre Spaţiul Carpatic şi cel Italic. 
Ce rezultă din această scrisoare? 


După ce intervenţia armatei chineze în extremitatea de est a Imperiului 
Roman n-a funcţionat (v. Carlo Troya) şi Decebal a realizat că nu va mai 
putea rezista mult la cea mai mare concentrare de forţe a Imperiului 
Roman din întreaga sa istorie şi-a adunat "Consiliul de stat" compus din 
casta sacerdotal-regală a sarabilor, din care proveneau regii şi sacerdoţii 
geților, şi le-a cerut să jure că nu vor lăsa răgaz Imperiului Roman pînă 
nu-l vor distruge, pînă nu vor rade Roma de pe faţa pământului. 


În nici un fel nu se poate înţelege altfel fraza lui Plinius Secundus: un 
rege care izgonit din domnie, alungat chiar din viaţă nu-şi pierde 
deloc nădejdea. 


Cine-şi mai formulează speranţe pentru lumea de aici după moarte? 


Dacia/Geţia reprezenta în antichitate polul civilizaţiei şi spiritualităţii, Roma 
= Radix omnia malorum (rădăcina tuturor relelor). 


Se poate scrie un volum considerabil cu ororile produse în Europa de 
Imperiul Roman. 


Continuare... 


